I Nordjylland viser en ny opgørelse, at kriminaliteten på området er mere end fordoblet over de seneste år.

Nordjyderne skal i højere grad passe på deres nummerplader, hvis de vil beholde dem. Tal fra Nordjyllands Politi viser, at der i 2007 blev anmeldt 425 nummerpladetyverier i landsdelen, men at det i 2012 var steget til 1040. Ifølge ordensmagten skyldes stigningen blandt andet, at nummerplader i dag klikkes fast og ikke monteres med skruer som tidligere. - Det gør det nemmere for gerningsmændene at stjæle dem, så vi vil opfordre bilisterne til, at de skruer dem fast, siger politikommissær hos Nordjyllands Politi, Kristian Nørgaard Thomsen.